धर्म-संस्कृति की प्रेरणा से मिलेगी समाज को दिशा
पूज्यपंचायतों के अध्यक्ष, मुखी आैर पदाधिकारियों को समाज में धर्म आैर संस्कृति की प्रेरणा देनी है। हम सब विचार मंथन में लगे हैं। अपने व्यवहार से समाज में विचार देने हैं, सभी मुखी जो सोचेंगे, उससे समाज को सुदृढ़ दिशा मिलेगी। यह कहना है भारतीय सिंधु सभा के मार्गदर्शक कैलाशचंद का। रविवार को वे पुष्कर के प्रेम प्रकाश आश्रम में आयोजित दो दिवसीय राज्य स्तरीय सिंधी पंचायत (मुखी) सम्मेलन के समापन समारोह का संबोधित कर रहे थे। उन्होंने कहा कि जरूरतमंद परिवारों की मदद के लिए योजना बनानी चाहिए। सम्मेलन में राज्यभर से 355 प्रतिनिधि सम्मिलित हुए।
सम्मेलन के शुभारंभ में इष्टदेव झूलेलाल, सिंध, भारत माता आैर महाराजा दहारसेन के चित्र पर माल्यार्पण दीप प्रज्ज्वलन किया गया। इस मौके पर स्वामी हृदयराम के शिष्य स्वामी हनुमान भाऊ, ईश्वर मनोहर उदासीन आश्रम के महंत स्वामी स्वरूपदास आैर श्रीराम दरबार की दादी मोहिनी देवी भी मौजूद थीं। उन्होंने आशीर्वचन देते हुए कहा कि पंच को परमेश्वर मानकर समाज की कुरीतियों को दूर करना चाहिए। अध्यक्षता करते हुए लेखराज माधु ने कहा कि सभा के कार्यकर्ता पंचायत के अध्यक्षों द्वारा बताए कार्यों को मिलकर पूरा करेंगे। कार्यक्रम संयोजक महेंद्र तीर्थाणी ने बताया कि सम्मेलन में राज्यभर से सिंधी पंचायतों के प्रतिनिधियों ने हिस्सा लिया। राष्ट्रीय उपाध्यक्ष नवलराय बच्चाणी ने संगठन की देशव्यापी गतिविधियों पर चर्चा की। प्रदेश उपाध्यक्ष सुरेश कटारिया ने सिंधु दर्शन की विस्तृत जानकारी देते हुए आगामी 23 से 26 जून को 20वीं यात्रा के समय सिंधु भवन के लोकार्पण की जानकारी दी। मोहनदास आलवाणी ने व्यक्त किया। संचालन हीरालाल तोलाणी महेश टेकचंदानी ने किया। अतिथियों का स्वागत नरेंद्र बसराणी, मोहन तुलस्यिाणी, कमलेश शर्मा, नारायण सोनी, भगवानदास, महेश सावलाणी, बालकिशन खत्री, किशन केवलाणी, राजू किशनाणी, वासुदेव मंघाणी, मोहन लालवाणी, दौलतराम थदाणी आैर ईश्वर पारवाणी की ओर से किया गया।
पुष्कर. राज्य स्तरीय सिंधी पंचायत (मुखी)सम्मेलन में मंचस्थ अतिथि।
hin_Deva hin_Deva hin_Deva hin_Deva